OpenLLM-France/wikimedia huggingface dataset:
# Chippewa (town de Wisconsin)

Chippewa és un town al comtat d'Ashland a l'estat de Wisconsin. Segons el cens del 2010 tenia una població de 374 habitants. Segons l'Oficina del Cens dels Estats Units el town té una superfície total de 125.5 milles quadrades (325.1 km$^2$) , dels quals 124.5 milles quadrades (322.4 km$^2$) son terra ferma i 1.0 milla quadrada (2.7 km$^2$) , el 0,83%, és coberta d'aigua. És a una alçada de 460 msnm.

## Demografia

Segons el cens del 2000 el town tenia 433 habitants, 156 habitatges i 122 famílies. Tenia una densitat de 3,5 habitants per milla quadrada (1,3/km $^2$ ). Hi havia 280 habitatges amb una densitat de 0,9 habitants/km$^2$ (2,3 habitants per milla quadrada). La composició racial de la ciutat era d'un 98,15% de blancs, un 0,92% afroamericans, un 0,69% nadius americans i un 0,23% de dues o més races. Els hispans o llatins de qualsevol raça eren el 0,23% de la població.
Dels 156 habitatges en un 28,8% hi vivien menors de 18 anys, en un 69,2% hi vivien parelles casades, en un 5,1% dones solteres, i en un 21,2% no hi vivien famílies. En el 18,6% dels habitatges hi vivien persones soles l'11,5% de les quals corresponien a persones de 65 anys o més vivint-hi soles. A cada habitatge hi vivien de mitjana 2,72 persones i en el cas dels habitatges on vivien famílies era de 3,10 persones.
Per edats la població es repartia de la següent manera: un 27,9% tenia menys de 18 anys, un 3,9% entre 18 i 24, un 26,6% entre 25 i 44, un 23,8% entre 45 i 60 i un 17,8% 65 anys o més vell. La mitjana d'edat era de 40 anys. Per cada 100 dones hi havia 107,2 homes. Per cada 100 dones de 18 o més anys hi havia 113,7 homes.
La renda mediana per habitatge era de 42.159 $ i la renda mediana per família de 47.250 $. Els homes tenien una renda mediana de 38.750 $ mentre que les dones 19.167 $. La renda per capita de la població era de 16.841 $. Al voltant del 5,3% de les famílies i el 8,7% de la població estaven per davall del llindar de pobresa, incloent el 9,1% dels menors de 18 anys i el 2,9% de 65 anys o més.

## Referències

* ↑ «Census Bureau profile: Chippewa town, Ashland County, Wisconsin». United States Census Bureau, 01-05-2023. [Consulta: 9 juliol 2024].
* ↑ «Geographic Identifiers: 2010 Demographic Profile Data (G001): Chippewa town, Ashland County, Wisconsin». U.S. Census Bureau, American Factfinder. Arxivat de l'original el February 12, 2020. [Consulta: 6 setembre 2013].
* ↑ «US Board on Geographic Names». United States Geological Survey, 25-10-2007. [Consulta: 31 gener 2008].
* ↑ «U.S. Census website». United States Census Bureau. [Consulta: 31 gener 2008].
# Crypsirina

Crypsirina és un gènere d'ocells de la família dels còrvids (Corvidae).

## Taxonomia

Segons la Classificació del Congrés Ornitològic Internacional (versió 14.2, 2024), aquest gènere està format per dues espècies:
* Crypsirina temia - garsa arbòria bronzada.
* Crypsirina cucullata - garsa arbòria encaputxada.

## Referències

* ↑ «Crypsirina Vieillot, 1816» (en anglès). GBIF | Global Biodiversity Information Facility. [Consulta: 21 gener 2025].
* ↑ «Crypsirina (Crypsirina sp.) - Avibase». [Consulta: 21 gener 2025].
* ↑ «Jayshrike, shrikes, crows, mudnesters, melampittas, Ifrit, birds-of-paradise – IOC World Bird List». [Consulta: 21 gener 2025].
# Unió Nacional Lituana

La Unió Nacional Lituana (lituà Lietuvių Tautininkų Sąjunga, LTS o tautininkai) és un partit polític de Lituània. Fou fundat el 1924, quan el Partit del Progrés Nacional (Tautos pažangos partija) es va fusionar amb la Unió Agrària Lituana. Va ser el partit governant de Lituània des del Cop d'estat de 1926 a Lituània fins a l'ocupació soviètica el juny de 1940. El partit es va tornar a establir quan Lituània va declarar la seva independència el 1990.
El partit no gaudia de suport popular i en les eleccions parlamentàries de maig de 1926 només va aconseguir 3 escons de 85. Tanmateix, els seus dirigents Antanas Smetona i Augustinas Voldemaras eren personalitats força populars i influents. El partit era conservador i nacionalista, i insistia en la necessitat d'un exèrcit fort i un líder fort.
Durant el Cop d'estat de 1926 a Lituània va deposar el govern elegit democràticament i va convidar Smetona a ser el nou President de Lituània i Voldemaras el nou Primer Ministre. Els nacionalistes i els democristians formaren un nou govern, però aviat esclataren les tensions perquè els democristians consideraven el cop com una mesura temporal prèvia a noves eleccions al Seimas. L'abril de 1927 Smetona va dissoldre el Seimas i el maig els democristians van dimitir del govern. Els governaren en un règim de partit únic durant tretze anys.
Després que el partit es va tornar a establir el 1990 per Rimantas Smetona, però va exercir un paper cada vegada menor en la política lituana. A les eleccions legislatives lituanes de 1992 només va obtenir 4 escons, a les eleccions de 1996 només en va treure 3 i a les de 2000 no va obtenir representació. El nombre de representants als ajuntaments també ha disminuït: el partit va obtenir 49 consellers el 1995, 23 el 1997, 13 el 2000, 14 el 2002 i 3 el 2007. L'actual president i líder del partit és Gintaras Songalia.

## Referències

* Simas Sužiedėlis, ed (1970-1978). "National movement" Encyclopedia Lituanica IV. Boston, Massachusetts: Juozas Kapočius. pp. 35. LCC 74-114275
* (lituà) Lietuvių tautininkų sąjungos istorija Arxivat 2007-09-27 a Wayback Machine.
# Gordon Milne

Gordon Milne (29 de març de 1937) és un exfutbolista i entrenador de futbol anglès. Va disputar 13 partits amb la selecció d'Anglaterra.

## Estadístiques

Selecció d'Anglaterra :
| Anys | Partits | Gols |
| 1963 | 5 | 0 |
| 1964 | 8 | 0 |
| Total | 13 | 0 |

## Referències

* ↑ National Football Teams
# John Rimmer

John Thomas "Jack" Rimmer (Birkdale, Merseyside, 27 d'abril de 1878 – Liverpool, Merseyside, 6 de juny de 1962) va ser un atleta britànic que va córrer al tombant del segle xx. Especialista en les curses de mitjana distància, el 1900 va prendre part en els Jocs Olímpics de París.
A París Rimmer disputà tres proves. La primera d'elles fou als 1500 metres, en què finalitzà entre la sisena i la novena posició. L'endemà guanyà els 4000 metres obstacles, superant al seu compatriota Charles Bennett per una iarda i mitja. Junt amb Bennett, Alfred Tysoe, Sidney Robinson i Stan Rowley, Rimmer guanyà la seva segona medalla d'or en la prova dels 5000 metres per equips, cursa en què finalitzà en segona posició rere Bennett.

## Referències

* 1 2 «Jack Rimmer Olympic Results». sports-reference.com. Arxivat de l'original el 10 de setembre 2015. [Consulta: 8 setembre 2015].
# Henry Solomon Wihl

Henry Solomon Wihl (Withington, 28 de febrer de 1886 - Anglaterra, 1965) fou un futbolista anglès de la dècada de 1900.
Va jugar al FC Barcelona la temporada 1904-05, en la qual també fou directiu del club.

## Palmarès

* Campionat de Catalunya de futbol:
** 1904-05

## Referències

* ↑ «Revelem nous descobriments dels primers anys de la història del Barça», 03-12-2024. [Consulta: 8 gener 2025].
* 1 2 Closa, Toni; Pablo, Josep; Salas, José Alberto; Mas, Jordi. Gran diccionari de jugadors del Barça. Barcelona: Editorial Base, 2015. ISBN 978-84-16166-62-6.
# Supermercat

Un supermercat és una botiga a la qual es venen productes variats, que solen incloure menjar (ultramarins, fruita i verdura fresca, congelats, carn, peix, etc.), productes d'higiene i de neteja i de vegades fins i tot electrodomèstics o roba. Es diferencia d'una botiga de queviures o d'ultramarins sobretot en la seva mida, que sol ser més gran, i d'un mercat en què els diferents tipus de productes els ven el mateix establiment i es paguen tots junts al final. Alguns formen part de franquícies. Els supermercats són als pobles i a les ciutats mentre que els hipermercats són de dimensions molt més grans i solen ser a les carreteres (o a les autopistes i autovies), o actualment sovint en grans centres comercials en els quals també sol haver-hi locals restauració i cinemes, per exemple, que sovint també es troben en carreteres o autovies, als afores dels municipis.
Els clients que entren a un supermercat generalment el recorren amb un carret o cistella, en el qual van guardant els productes que volen comprar. Els productes estan distribuïts per seccions: ultramarins, aliments frescos, aliments congelats, begudes, etc. Aquestes seccions, al seu torn, s'organitzen en passadissos classificats per la seva naturalesa:galetes, cereals, fruites, carns, etc. El client o la clienta fa el pagament de la compra a la caixa que estiga situada a les sortides de l'establiment.
La distribució de seccions és molt similar en tots els supermercats. La intenció és que el client hi faci el recorregut més ampli possible de manera que els productes de primera necessitat s’hi col·loquen en diferents punts i, generalment, allunyats de l'entrada: carn, peix, fruita i llegums, joguines, pa, llet, aigua, etc.
Els mobles amb prestatges on s'exposen els productes es denominen góndola i el seu lateral, capçalera de góndola. Per la seva banda, els productes congelats i lactis s'exposen en arcons frigorífics. La part del màrqueting que s'ocupa de les tècniques d'optimització de venda de productes en una superfície d'autoservei es denomina marxandatge.
El setembre de 2012, Sorli Discau instal·là el primer supermercat virtual d'Europa a l'estació de Sarrià dels Ferrocarrils de la Generalitat de Catalunya, a Barcelona.

## Referències

* ↑ «Supermercat». Gran Enciclopèdia Catalana. Barcelona: Grup Enciclopèdia Catalana.
* ↑ «Sorli Discau posa en marxa un supermercat virtual a l'estació de FGC de Sarrià pioner a Europa». 324.cat, 07-09-2012. [Consulta: 11 desembre 2013].

## Vegeu també

* Botiga a l'abast
* Colmado
Viccionari
# Deriva Transpolar

La deriva Transpolar és un corrent oceànic important de l'Oceà Àrtic, transportant Banquisa del Mar de Làptev i el Mar siberià Oriental cap a l'Estret de Fram. Experiments de deriva amb vaixells com el Fram o Tara van mostrar que el corrent triga entre dos i quatre anys a fer el recorregut.
En 1937, Piotr Xirxov a l'estació de glaç a la deriva soviètica Pol Nord-1 va descriure aquesta deriva. El corrent transporta aigua més o menys en dues rutes importants a l'Oceà Atlàntic del nord a raó d'aproximadament 1.5 milles (2.4 km) per dia. Principalment per causa del vent, flueix aproximadament de la costa del nord de Rússia i Alaska, de vegades torçant cap al Mar de Beaufort abans de sortir a l'Oceà Atlàntic. Ha estat citat com a factor important en l'Oscil·lació de l'Atlàntic Nord i l'Oscil·lació de l'Àrtida, amb fenòmens atmosfèrics associats. La deriva típicament agafa un dels dos camins abans de sortir a l'Oceà Atlàntic del nord.
En escala de dècades i més llargues encara, els índexs de l'Oscil·lació de l'Atlàntic Nord (Acrònim anglès NAO) i l'Oscil·lació Àrtica (AO) afecten el patró de flux del TPDS (Transpolar Drift Stream). Durant temps de NAO positiu (NAO+) i AO positiu (AO+), hi ha una dèbil Alta Polar i els vents de superfície associats produeixen un ciclònic (anti-busques del rellotge) moviment de gel en Oceà Àrtic oriental. En aquest cas, la deriva flueix del Mar de Làptev cap al Mar de Beaufort abans de sortir de l'Oceà Àrtic a través de l'estret de Fram. Per contra, durant períodes de NAO- i AO-, hi ha una potent Alta Polar i el moviment del gel gira en sentit anticiclònic (sentit de les busques del rellotge) moviment en la cubeta euroasiàtica. En aquesta fase, la Deriva flueix directament del Mar de Làptev a través de l'Estret de Fram.

## Referències

* Althoff, William F. Drift Station: Arctic Outposts of Superpower Science. Potomac Books Inc. 2007, Dulles, Virginia. p. 51
* Mysak, Lawrence A. "Patterns of Arctic Circulation", Science. New Series, Vol. 293, No. 5533 (Aug. 17, 2001), pp. 1269–1270.
# Mont Marcy

El Mont Marcy, en anglès: Mount Marcy, és el punt més alt de l'Estat de Nova York, té una altitud de 1629 metres (5.343 peus). Es troba a Keene, Nova York al comtat Essex. Es troba a les Muntanyes Adirondack.
El Lake Tear of the Clouds, al pas de muntanya entre Mont Marcy i Mont Skylight, sovint se cita com el punt més alt dels naixements dels rius del sistema del riu Hudson,

## Història

Aquesta muntanya rep el nom del Governador de Nova York William L. Marcy. La primera ascensió registrada va ser la del 5 d'agost de 1837 feta per Ebenezer Emmons. Actualment al cim s'arriba per moltes pistes.
Theodore Roosevelt estava al seu campament de cacera de Tahawus, el 14 de setembre de 1901, després de pujar el Marcy, quan va ser informat que el President William McKinley havia estat assassinat i va haver de traslladar-se a la ciutat de Nova York a cuita-corrents.

## Fotografies

* Mount Marcy vist des de Little Marcy
* Cim de Mont Marcy
* Panorama de Mont Marcy

## Referències

* ↑ «Elevations and Distances in the United States». United States Geological Survey, 29-04-2005. Arxivat de l'original el 2008-06-01. [Consulta: 28 març 2009].
* ↑ «DATASHEETS». [Consulta: 14 maig 2020].
* ↑ «Natural History of the Hudson River». Hhr.highlands.com. Arxivat de l'original el 17 de setembre 2013. [Consulta: 16 febrer 2014].
* ↑ Groom, Debra J.; Post-St, The; ard. «First reported trek up Mount Marcy occurred 175 years ago» (en anglès), 19-08-2012. [Consulta: 14 maig 2020].

## Enllaços externs

* Mount Marcy hike and trip report. June 2010.
# Barioperovskita

La barioperovskita és un mineral de la classe dels òxids que pertany al subgrup de la perovskita. Rep el seu nom degut al fet que és l'anàleg mineral amb bari de la perovskita.

## Característiques

La barioperovskita és titanat de bari i té la fórmula química BaTiO₃. Cristal·litza en el sistema ortoròmbic. El BaTiO₃ sintètic és un ceràmic ferroelèctric molt important. La barioperovskita presenta distorsions de Jahn-Teller de segon ordre.
Segons la classificació de Nickel-Strunz, la barioperovskita pertany a «04.CC: Òxids amb relació Metall:Oxigen = 2:3, 3:5, i similars, amb cations de mida mitjana i gran» juntament amb els següents minerals: cromobismita, freudenbergita, grossita, clormayenita, yafsoanita, latrappita, lueshita, perovskita, natroniobita, lakargiïta, megawita, loparita-(Ce), macedonita, tausonita, isolueshita, crichtonita, davidita-(Ce), davidita-(La), davidita-(Y), landauïta, lindsleyita, loveringita, mathiasita, senaïta, dessauïta-(Y), cleusonita, gramaccioliïta-(Y), diaoyudaoïta, hawthorneïta, hibonita, lindqvistita, magnetoplumbita, plumboferrita, yimengita, haggertyita, nežilovita, batiferrita, barioferrita, jeppeïta, zenzenita i mengxianminita.

## Jaciments

La barioperovskita va ser descoberta a la mina California State Gem, al comtat de San Benito (Califòrnia, Estats Units).

## Referències

* 1 2 3 4 «Barioperovskite» (en anglès). Mindat. [Consulta: 7 novembre 2015].
# Barioortojoaquinita

La barioortojoaquinita és un mineral de la classe dels silicats que pertany al grup de la joaquinita. El seu nom fa referència al seu contingut en bari, la seva estructura amb simetria ortoròmbica i al grup al qual pertany.

## Característiques

La barioortojoaquinita és un silicat de fórmula química Ba₄Fe2+ 2Ti₂O₂(SiO₃)₈·H₂O. Cristal·litza en el sistema ortoròmbic. La seva duresa a l'escala de Mohs és de 5 a 5,5.
Segons la classificació de Nickel-Strunz, la barioortojoaquinita pertany a «09.CE - Ciclosilicats amb enllaços senzills de 4 [Si₄O₁₂]$^8$- (vierer-Einfachringe), sense anions complexos aïllats» juntament amb els següents minerals: papagoïta, verplanckita, baotita, nagashimalita, taramel·lita, titantaramel·lita, byelorussita-(Ce), joaquinita-(Ce), ortojoaquinita-(Ce), estronciojoaquinita, estroncioortojoaquinita, ortojoaquinita-(La), labuntsovita-Mn, nenadkevichita, lemmleinita-K, korobitsynita, kuzmenkoïta-Mn, vuoriyarvita-K, tsepinita-Na, karupmøllerita-Ca, labuntsovita-Mg, labuntsovita-Fe, lemmleinita-Ba, gjerdingenita-Fe, neskevaaraïta-Fe, tsepinita-K, paratsepinita-Ba, tsepinita-Ca, alsakharovita-Zn, gjerdingenita-Mn, lepkhenelmita-Zn, tsepinita-Sr, paratsepinita-Na, paralabuntsovita-Mg, gjerdingenita-Ca, gjerdingenita-Na, gutkovaïta-Mn, kuzmenkoïta-Zn, organovaïta-Mn, organovaïta-Zn, parakuzmenkoïta-Fe, burovaïta-Ca, komarovita i natrokomarovita.

## Formació i jaciments

La barioortojoaquinita va ser descoberta a la mina California State Gem, al comtat de San Benito (Califòrnia, Estats Units). També ha estat descrita a un altre indret del mateix comtat.

## Referències

* 1 2 3 «Bario-orthojoaquinite» (en anglès). Mindat. [Consulta: 7 novembre 2015].
# Bió de Borístenes

Bió de Borístenes (grec antic: Βίων Βορυσθενίτης, llatí: Bion Borysthenites) fou un filòsof escita nadiu de Borístenes, a la desembocadura del riu del mateix nom. Va viure a mitjan segle iii aC. Estrabó el fa contemporani d'Erastòtenes (nascut el 275 aC).
El nom de la seva mare i el seu origen se saben per Ateneu de Nàucratis. El seu pare era un llibert, i la seva mare, Olímpia, una espartana i tots foren venuts com a esclaus per causa d'alguna ofensa feta pel pare o potser per algun deute no pagat. Bió va anar a parar a mans d'un retòric que el va fer el seu hereu. Quan l'amo va morir, va cremar la seva biblioteca, va arreplegar el que va poder i se'n va anar a Atenes on es va dedicar a estudiar filosofia i va seguir els ensenyaments de diverses sectes. Primer fou un acadèmic deixeble de Crates, després un cínic, i va agafar el bastó i el sarró per vagar per les ciutats. Va escoltar Teodor Ateu, i es va afiliar a les seves doctrines, i encara després fou seguidor del peripatètic Teofrast. Diògenes Laerci diu que era teatral i excessiu en la manera de tractar les coses, que ho feia sembre amb to burleta i usava expressions vulgars quan discutia. Era un home intel·ligent ("els esclaus bons són realment lliures i els homes lliures dolents són realment esclaus"), però desordenat i malgastador ("l'avarícia és l'avantsala del vici") i negava l'existència de cap deu ("la impietat és la companya de la credulitat"). No considerava el crim com una cosa sempre dolenta ("el miseriós no té riquesa, sinó que la riquesa té al miseriós"). Una part del seu pensament fou conservat per Diògenes Laerci, que diu que el seu egoisme ("les coses dels amics són comunes") va fer que ningú es declarés deixeble seu. Ciceró esmenta la seva dita: "és inútil estirar-se dels cabells quan tenim una desgràcia, perquè el mal no es cura per ser calb". Va morir a Calcis d'Eubea.

## Referències

* ↑ Diògenes Laerci. «Vida de Bió, IV, 46-58.». A: Vides i opinions de filòsofs eminents.
# Deanesmithita

La deanesmithita és un mineral de la classe dels sulfats.

## Característiques

La deanesmithita és un sulfat de fórmula química (Hg₂$^+$)Hg₃$^{2+}$(CrO₄)S₂O. Va ser aprovada com a espècie vàlida per l'Associació Mineralògica Internacional l'any 1991. Cristal·litza en el sistema triclínic. Els cristalls són aplanats a tabulars {100}, dominats per {100}, amb menor {320}, {001}, {510}, {011} i una dotzena d'altres formes, de fins a 0,5 mm; estries en {100} paral·leles a [001]; típicament en agrupacions radials i agregats en forma de ventall. La seva duresa a l'escala de Mohs es troba entre 4,5 i 5.
Segons la classificació de Nickel-Strunz, la deanesmithita pertany a «07.FB - Cromats amb O, V, S, Cl addicionals» juntament amb els següents minerals: fenicocroïta, santanaïta, wattersita i edoylerita.

## Formació i jaciments

És un mineral molt rar que es troba en dipòsits de mercuri en roques de silicat-carbonat d'alteració hidrotermal de serpentinita. Sol trobar-se associada a altres minerals com el cinabri o l'edoylerita. Va ser descoberta a Clear Creek claim, a Picacho Peak, Nova Idria, al comtat de San Benito (Califòrnia, Estats Units), l'únic indret on ha estat trobada.

## Referències

* ↑ «Deanesmithite» (en anglès). Mindat. [Consulta: 26 juliol 2016].
* 1 2 «Deanesmithite» (en anglès). Handbook of Mineralogy. [Consulta: 26 juliol 2016].
# Cornet

«Cornet» té aquests significats:
* Cornet nasal, estructura del nas formades per os esponjós
* Cornet (rang militar), és un rang militar utilitzat antigament per les forces armades d'alguns països.
* Cornet amb pues, mol·lusc que s'empra per menjar cuit, molt preuat a Menorca
* Toponímia:
** Cornet (Castellgalí), masia al municipi de Castellgalí (Bages)
** Cornet (Sallent), agregat del municipi de Sallent (Bages)
** Barranc del Cornet, torrent afluent per la dreta de la Riera de Madrona en el seu tram final
** Castell de Cornet
** Riera de Cornet, riera afluent del Cardener que travessa els municipis de Sant Salvador de Guardiola i Castellgalí (Bages)
** Riu de Cornet, afluent del Llobregat que sorgeix a Gaià i desemboca a Sallent (Bages)
** Roc del Cornet, muntanya al municipi de les Valls de Valira (Alt Urgell)
* Biografies:
** Alizé Cornet (Niça, 1990), jugadora de tennis francesa
** Florenci Cornet Colomer (Vilanova, 1879 - Barcelona, 1953), dramaturg i poeta
** Gaietà Cornet, diversos personatges
** Henri Cornet (Desvres, 1884 - Prunay-le-Gillon, 1941), ciclista francès
** Jordi Cornet i Serra (Barcelona, 1965), diputat al Parlament de Catalunya i secretari primer de la cambra
** Josep Maria Cornet i Mas (Barcelona, 1839 - 1916), empresari, enginyer i polític català
# Amaia Molinet

Amaia Molinet (1988) natural de Lodosa (Navarra) treballa i viu a Bilbao i Cluj-Napoca. És titulada Màster en Art Contemporani, Tecnològic i Performatiu i Llicenciada en Belles Arts per la UPV/EHU. Desenvolupa la seva pràctica artística des d'una fotografia expandida, abordant la relació entre el territori i la identitat, i posant en valor els trets simbòlics del paisatge.
Ha rebut beques i premis per organismes com el Museu Guggenheim , Instituto de la Juventud, Eremuak-Govern Basc, C art C, Centre Huarte, Departament de Cultura de Navarra, o la Fundació BilbaoArte Fundazioa, i ha dut a terme projectes site -specific i estades en residència artística al Sàhara Occidental, Islàndia, Àustria, Romania, Argentina, França, Espanya i el País Basc.
El seu treball és de procediment. En primer lloc, desenvolupa una investigació basada en el treball de camp viatjant amb la seva càmera per tal de conèixer un “altre cultural”. Obtenint fotografia i vídeo, tradueix el contingut visual en alguna cosa física, per crear les seves obres d’art. Els resultats són de vegades publicacions, més sovint exposicions, on mostra el procés normalment amb instal·lacions. També li interessen la curadoria, la gestió cultural i les pràctiques interdisciplinàries col·laboratives.
Ha realitzat exposicions individuals com “The Earth mai want to be like it was before existing” a Hiriartea (Ciutadala de Pamplona), “Das Paradies” a la Galeria La Taller (Bilbao), “Future Fossils” al Museu Arqueològic de Bilbao i el Centre Cultural San Martín (Buenos Aires) i “Mugak” a BilbaoArte Fundazioa. El seu treball ha format part d'exposicions col·lectives en contextos com el Centre Huarte d'Art Contemporani, la Sala Rekalde (Bilbao), el Centre Cultural Montehermoso (Vitòria-Gasteiz), el Museu San Telmo (Donostia), el Fabra i Coats Centre d'Art Contemporani (Barcelona), Centrul d'Interes (Cluj-Napoca), Galeria Rafael Pérez Hernando (Madrid), o Gaep Gallery (Bucarest), entre d'altres.
Seleccionada com a resident dins de la segona edició del projecte europeu Contested Desires: Constructive Dialogues (CDCD).
Actualment, està treballant en un projecte on col·labora amb una arqueòloga, una investigadora feminista especialitzada en ciències vegetals, una bruixa-artista que treballa amb pràctiques màgiques i un guia turístic, amb el propòsit de curar simbòlicament les ferides en antics fronts de guerra de la Guerra Civil espanyola, en el paisatge natural proper.

## Referències

* ↑ Admin, LaBonne. «Amaia Molinet i Gloria Oyarzabal, artistes seleccionades pel Contested Desires. Laís Andrade, resident de La Bonne!», 04-11-2024. [Consulta: 13 gener 2025].